**VÝZVA NA PUBLIKOVANIE**

Slovenská literatúra, revue pre literárnu vedu, vyhlasuje pre rok 2023 výzvu na zaslanie príspevkov do pripravovaného monotematického čísla Digitálny výskum literatúry v historickej a teoretickej perspektíve.

Redakcia prijíma vedecké práce zamerané na výsledky analýz digitálnych literárnych zbierok a korpusov, metodológiu ich zostavovania a otázky ich využiteľnosti, ktoré sa opierajú o informačné technológie. Ďalšími potenciálnymi oblasťami sú digitálne humanitné vedy (Digital Humanities), ktoré súvisia s literatúrou a jej výskumom, problematika spracovania prameňov, metodológia ich digitalizácie a sprístupnenia, tiež prezentácie konkrétnych výstupov digitálnych výskumov.   
  
Termín zaslania abstraktu (rozsah 1200 – 1600 znakov, v slovenskom alebo anglickom jazyku):  31. 10. 2022

Rozhodnutie o predbežnom prijatí príspevku: 15. 11. 2022

Termín odovzdania finálneho príspevku (rozsah max. 36 000 znakov): 15. 2. 2023

Príspevky prejdú nezávislým recenzným konaním.

**Slovenská literatúra** (ISSN 0037 – 6973) je recenzovaný vedecký časopis pre literárnu vedu, kontinuitne vychádzajúci v Slovenskej akadémii vied od roku 1954. Poskytuje vedecký publikačný priestor pre oblasť literárnovednej slovakistiky (teória literatúry, poetika, dejiny slovenskej literatúry a jej kontexty) pre domácich aj zahraničných literárnych vedcov a odborníkov z iných príbuzných disciplín.   
Časopis je od roku 2017 plne prístupný elektronicky v rámci otvoreného prístupu. Je evidovaný v databázach: DOAJ, Elsevier SCOPUS, WOS-ESCI, CEJSH, ERIH PLUS, CEEOL, Slavic Humanities Index, MLA.

Informácie: <https://www.sav.sk/?lang=sk&doc=journal-list&journal_no=52>

Prihlasovanie príspevkov: <https://journals.savba.sk/index.php/slpi/information/authors>

**Slovenská literatúra** (Slovak literature, ISSN 0037 – 6973) is an open access and double blind peer reviewed academic journal published by Institute of Slovak Literature of the Slovak Academy of Sciences in Bratislava from 1954. It provides a scientific publishing space for the field of literary Slovak studies (theory of literature, poetics, history of Slovak literature and its contexts) for domestic and foreign literary scholars and experts from other related disciplines. It is a key journal in the field of literary Slovak studies.  
Since 2017, the journal has been fully accessible electronically under open access. It is indexed with and included in: DOAJ, Elsevier SCOPUS, WOS-ESCI, CEJSH, ERIH PLUS, CEEOL, Slavic Humanities Index, MLA.

Information: <https://www.sav.sk/?lang=en&doc=journal-list&journal_no=52>

Submit manuscript: <https://journals.savba.sk/index.php/slpi/information/authors>