**PRINT SOURCE**

**Author:** Zechenter-Laskomerský, Gustáv Kazimír (1824-1908)

**Title:** Študentský majáles

**Publication place:** Bratislava

**Publisher:** Kalligram

**Publication date:** 2012

# ŠTUDENTSKÝ MAJÁLES

Môj priateľ Matej, plešivý ako koleno, keď už bol dobrej vôle, rád si spie-
val: „ *Der Mensch muss a Freuď haben, und ď Freuď muss der Men-
sch haben, und wenn der Mensch k Freuď hat, so hat der Mensch ka
Freuď.* “

Čo aký človiečik, čo aký filozof, musí mať predsa v čom tom svoju
radosť. I Achilles mal svoje miesto, kde ho raniť mohli. Dievča sa ra-
duje svadbe, nevesta krstu, lekár cholere, pravotár chlpeninám, vojak
prusko-francúzskemu sporu a študenti vakáciám a majálesom. Ak vi-
díš po plotoch kriedou, po stenách uhľom vyteremtetované „Vacatio-
nes“, často so smiešnymi ortografickými chybami, môžeš byť istý, že tá.
obec, to mestečko alebo mesto je sídlom dajakého učebného ústavu.
Cez roky dávajú tieto výkriky svedectvá, sťa hieroglyfické známky na
egyptských rumoch, o radostnom vyčkávaní vakacionálnych rozviaza-
ností.

Ale nie je nateraz našou úlohou opisovať vakácie: a preto vrátime sa
nazad k predmetu, to jest k majálesu.

Majáles sa preto volá majálesom, že sa vydržiava v máji alebo v bárs-
ktorom inom, na jedenie rakov priaznivom mesiaci. Veľkým pánom
býva poludnie - o šiestej večer. Náš bývalý strieborný zlatý bol dvoja-
kým klamstvom: nebol ani zlatý, ani strieborný, ale papierový. A tak
podľa toho ani majáles nie je majálesom. Kým zlatý striebra pozostával
z troch cvendžavých šupákov, vtedy sa i majáles - to si dobre pamätám —
odbavoval v máji: teraz sa časy i z tohto ohľadu zmenili, a tu si s mojím
plešivým Matejom ďalej spievať môžeme: „ *Ist aber alles ni't wahr.* “

Po tomto úvode pristúpime k opisu študentského majálesu. Deň ma-
jálesov bol nám tri týždne vopred z vyššieho miesta, to jest z katedry,
ohlásený, pričom bola hneď aj daň na každú hlavu, popravde na kaž-
dý žalúdok vyhodená, a to po jednom striebornom dvadsiatniku. Ten
oznam už tri týždne vopred stal sa z dvoch múdrych príčin: po prvé, aby
sa študenti o tolko dlhšie kochali radosťou, a po druhé, aby študenti tým
ľahšie mohli mobilizovať svoje plytké verthajmky.

Bože, tá radosť! Čo som pohodlne vybaviť mohol za hodinu, chys-
tal som za celé tri týždne. Zháňal som kapsu po hámorníkoch, brúsil
som valašku, že som už takmer obuch z nej zodral, škripom čistil cínový
tanier a končiar so slivkovou, cínom vyliatou rukoväťou leštil som na
štrbavej kachli za príkladom dobrej matky, ktorá tam nože a nožnice
ostrievala.

Ostatná noc pred majálesom bývala najpamätnejšou. Ten, čo je na
smrť odsúdený, máva pokojnejšiu noc, ako bola pred majálesom -
pravda, z rozličných pohnútok. O druhej po polnoci som už bol na no-
hách, takže pre moje šramotenie nemali domáci pokoja. - Cínový tanier,
pohár, vidlička, lyžička, nôž a servítka fuk do kapsy, valaška do päste,
podperený klobúk na hlave, a tak vystrojený okrídleným krokom pustil
som sa do tmavého sveta. Domáci, zbavení rebelanta, šomrajúc zamkli
ta. Mesiac, natiahnuc končitú briadku, usmial sa, akoby ma.
chcel privítať: „Servus, blázon!“ Slnce si ešte ďaleko, voľakde za Šalko-
vou, vytieralo škamry.

Miesto schôdzky bolo na horných lúkach pri Banskej Bystrici, nazva-
ných už hen v 13. storočí „pratum castrense“. Z čoho sa s matematickou
istotou dá uzatvárať, že už i vtedy študenti vydržiavali majálesy. Okolo.
stípov, kde povrazníci žinky snúvali, sme sa zbierali. Prečo páni profe-
sori práve toto povraznícke snovadlo na ten cieľ za príhodné držali, to
neznám. Konečne vyholené slnce vykuklo spoza Pavelcového jedným
očkom na veselú chasu. Za slncom pripálil hneď štvorpražný voz s ví-
nom, pivom, mäsom a druhým rárožím, počítajúc v to i pánov profeso-
rov a obsluhu.

A tak sme sa v dlhých radoch vydali na cestu proti Dúbrave nad
Príbojom. Teraz nastala revnivosť, každý chcel niesť jednu zo šiestich
papierových zástav. Nie rozum, ale päsť, silné buchnáty rozhodovali.

za mnouv

Starý, suchý - podľa remesla krajčír, podľa hodnosti gymnaziálny ku-
rátor - pán Árvay, v dlhom modrom fraku s mosadznými gombíkmi
viedol predok a my všetci — „korak, korak za korakom“ - išli sme za
jeho frakom. Spievali sme striedavo „Joannes Kelemen, dux studioso-
run, zase „Maria Theresia hoc dedit mandatum, nullum studiosum
amplius armatuný, alebo „Dnes je svátek máje, pújdeme do háje“ atď.
Nohami kopaný prach kúril sa cestou v žltých oblakoch, na vlasy, mi-
halnice sadala sivá osuhď, nosy rozdrapujúcich sa spevákov však ob-
rúbil čierny pás ovlhnutého prachu. Nebožiatka! - Ale čo to škodí, keď
jelen majáles!

O hodinu vyzerali sme tak ako kurčatá, keď ich pred vyprážaním,
žítkom oblepené, posypú rožkovými omrvinkami. - Konečne vyhnúc
z cesty, škriabuc sa hore pekným melafýrovým kopcom medzi s
a brezami, dorazili sme k cieľu. Tu stáli pohotovo dvaja lesníci, aby stro-
my pred nami - lykožrútmi - zachránili. Prvá starosť teda bola urobiť
týchto cerberov neškodnými, to jest do stavu obleženia, rectius — po-
loženia doniesť. Dobrým slovom dá sa veľa vyviesť, ale ešte viac sa dá
vyviesť dobrou borovičkou. No dosť na tom, nezadlho po tom šľachet-
nom privítaní, ležali sme vystretí jeden pri druhom ako ryby v kalendári
v tôni nimi starostlivo strážených stromov. - A potom furdes, valaška,
rúbaj! Breza, čo študentom i tak odjakživa na prekážke stojí, kláti sa
a padá — a ona, táto krutá zadovka, ktorá svojimi hybkými prútmi nejed-
ného študenta už zohriala, vynesená teraz na kolibu, má im poskytnúť
žiadaný chládok.

Na pažiti medzi dubiskami blčí obetnica, prameň života, nietená
suchou raždinou, a okolo nej krútia sa tri dobre akreditované bohyne
v podobe kuchárok s nožmi a vareškami. Vážna úloha stojí im zreteľne
vyjadrená na ožiarených tvárach, ktoré si tu i tu chránia pred žeravým
uhlím spak vyvrátenou dlaňou. Kolosálne ženské sa už takmer varili, len
toľko, že neklochtalo v nich a že netiekla z nich srvátka. Ale bolo i prečo!
Stopäťdesiat papúľ rozličného kalibru gulášom a národnými haluškami
— diftongi longi - zapchať, je veru nie bagateľ!

"Tam oproti pod košatým bukom vydychuje chvojinou ovenčený, na-
široko rozložený sud s pivom a pri ňom nemluvniatko, súdoček s vínom,
opravdivý Ladislaus Posthumus, lenže sa nevolal Ladislav, ale Antalok.

snami

— Lační sme boli ako šášky, a do obeda ešte hej! - Pomohli sme si, ako.
sme vedeli. Chudobný rechtor, keď jeho deti chleba pýtali, a on ho ne-
mal, chcejúc myseľ detí odviesť, vynašiel tento hlbokomyseľný pedago-
gickývtip: kresal deťom iskry z kremeňa, kiš, kiš, kiš. Et salvavit animam
suam. No i my, aby sme za egyptskými hrncami a rajnicami nebažili, aby
nám čas do obeda príjemne ubehol, hrali sme sa o zbojníkov, hru vše
obľúbenú, kde sme hneď brúsili i vyššiu estetiku, napodobňujúc, čo len
možno prirodzene, všetky fázy zbojníckeho života až po samú exekúciu.

Každý príchod nových hostí, každá epocha pri dováraní, napríklad
keď sa oškvarky na halušky vyliali, keď sa zemiaky do guláša vsypali,
bola vítaná mažiarovou streľbou a hulákaním.

Prišiel obed. Kto videl zverinec v čas kťmenia, môže si predstaviť
náš obed. Ticho, hrobové ticho. Okrem klepotu lyžičiek, sekania zubov
a vrzgotu naťahovaného húžvového mäsa, inšieho si tu, hriešny človeče,
nepočul. Fi, stálo že to práce a potu! - Za tým nasledovalo napájanie.
Pri sude nastal súdny deň. Frakovitý kurátor musel sa vzpierať rukami-
-nohami oproti návalu majálesantov, aby mu čap nevyrazili. Takáto hľa.
bola jeho hodina!

Ledvaže ostatný koštiaľový ohryzok z pokrmnice zmizol, nastalo
stolovanie pánov profesorov, čo sa guo ad gualitatem od študentského
značne líšilo. Došlí hostia pekného pokolenia, obťažení vínom, pečien-
kami a štrúdľami - po latinsky „circumdederunt“ nazvanými - hodovali
snimi viribus unitis.

„Čo je z krvi, to sa mrví.“ — Pivom rozjarená študentská chasa pri
frfotaní turnérskej hudby pustila sa do tanca. V nedostatku ženskej pleti
skákal jeden capo s druhým. A pretože v ten čas bola ešte tanečná gym-
nastika študentom, neznám z akých estetických a či mravných príčin,
nedostupná, náš tanec bol trma-vrma, tlačenie otlakov, šteklenie rebier
lakťami, výskanie a miesenie sa, sťa kapusta s bryndzou. Ten robil po-
sunky, akoby sa učil plávať: tamtí sa zase dookola krútili ako kávový
mlynček, a vôbec, na tom malom priestore boli zastúpené všetky tance
vzdelaného sveta a indických divochov. - Ale sic vos non vobis melli-
ficatis bovesy skoro sme museli odstúpiť z dejiska dýchavičného činu
a museli druhým, neskôr príchodzím národom, ustúpiť miesto, práve
tak ako tí Slováci. A nám už potom bolo „vix est in sentina locus“.

Po našom odstúpení zvítali sa páni profesori. Dávid tancoval pred
archou a Dávid bol rex reverendus, prečo by sa teda tiež reverendy
v tanci zúčastňovať nemali?

Na duši i tele zmorení vracali sme sa domov, práve keď slnce za krem-
nické hory zaskočilo, a to tým istým poriadkom a či neporiadkom, len
nohami viac motajúc, vo veľkom pracovnom kudlovisku.

V Mekke je kameň od tureckých pyštekov, ktorými svoje hriechy
skladajú, čierny a vyhlbený. V Aja Sofii v Carihrade videl som v mra-
morovom stípe prstami vyďubanú dierku, len z toho pošlú, čo si proti
boleniu hlavy čelo potierajú vlhkosťou mramorom vypotenej rosy. No
i pred starým gymnáziom v Banskej Bystrici na zámku - vtedy ešte do-
okola múrom obohnanom - pozorovať bolo pred vrátami v dlážke čer-
venú, tvrdú, vyžľabenú žabicu, kresačkou nazvanú. Tu si každý študent,
prv ako by bol do chrámu múz vkročil, podkovičky proboval, kým sa.
nezaiskrilo. Bol to kameň urážky, otcom na hriech a škodu, čižmárom
ku zvláštnej úctivosti...

Na druhý deň ráno po majálese zišli sme sa okolo toho kameňa: kresa-
lisme ako obyčajne, pretriasajúc a rozkladajúc včera prežité dobrodruž-
stvá. Potom sa šlo do kostola, po kostole ale len práve napospas do školy,
lebo majálesový „kacenjammer“ prekážal i poslucháčom, i prednášajú-
cim, ktorí veru tiež na infallibilitu hlavy netrpeli, a tak o krátky čas roz-
pustení, prebumlovali sme celý deň ako ópium fajčiaci Číňania.

Nuž ale, clarissimi, tempora mutantur et nos mutamur in illis. Te-
raz všetko, i majálesy idú rýchlosťou pary. Študenti teraz nechodia po.
majálesoch s valaškami a s kapsou, ale s cigarami v ústach a s cvikerom
na nose. Veru za tridsaťosem rokov sa veľa zmení! Mnohým z mojich

kamarátov zapchali sa ústa a nebudú nikdy viac jesť diftongos longos,
nebudú viac circumdederunt - čo im i tak na ďalekú cestu dali - hrýzť,
ale zahryzli do zeme. Z našich šiestich učbárov už len jeden tlačí zem,
i to viac fotelom ako nohami. Vyskočiť na majálese by už ani na piaď
nevedel.