**PRINT SOURCE**

**Author:** Banšell, Koloman (1850-1887)

**Title:** Z tých krajších časov

**Publication place:** Bratislava

**Publisher:** Kalligram

**Publication date:** 2012

# Z TÝCH KRAJŠÍCH ČASOV

# Arabeska

Inakší to bol svet, keď mladistvá hruď snívať znala o pekných hodin-
kách priateľstva, keď medzi nami panovala oduševnená revnivosť nie
pre lichú samochválu, lež z čistej národnej snahy, keď srdcia naše horeli
horúcim plameňom lásky k nášmu ľudu, tomu potupenému popolváro-
vi medzi národmi, keď sa krídla ducha smelo rozprestierali, opovrhnúc
všetkými prísnymi a rozvážnymi kalkulmi, k medziam pobratimstva
slovanskej vzájomnosti. Inakší to bol svet — svet poetický, svet krásny,
ktorého obzor obrúbený bol krvavou žiarou ranných zôr.

Teraz by si tú junač, verabože, ani nepoznal. Rozpíchla sa, roztratila
sa po všetkých kútoch vetrovej ruže, ako medoústy básnik hovorí: „Kaž-
dý svojou pošiel stranou, hnaný žitia nevôľou, v osamelých sa havranov
zmenil kýdeľ sokolov“. Roztratili sa a už sa vám skoro ani nepoznajú.
Už ich nespája v jedno „Kolo“ ani bledá rozpomienka na to posvätné
žertvište, na ktorom k nebu šľahával združený plameň ich nadšených
hrudí.

Snáď žiaden z nich nepomýšľa na minulé blažené hodiny dôverné-
ho priateľstva, ale ani nie div: na „chlebovej postati“ starať sa im treba
o inakšie priateľstvá. Namiesto šľachetnej revnivosti zaujala ich prsia
prekliata letargia: lež skoro by som bol neuznanlivým: znajú oni ešte
i závodiť - o slamený veniec ľahostajnosti. Ak z ich národnej lásky zo-
stala ešte aká-taká pahreba, tá nesiaha ďalej od babského vzdychu nad
nevýslovnou biedou národa.

Vravím, inakší to bol svet. Vtedy inakšie slnce svietilo.

Aké príjemné je teda ponoriť sa v rozpomienky na zlaté časy bujarého
mládenectva. Jednej takej rozpomienke nevyrovná sa často ani najvyšší
itok, aký doba prozaická j e vstave poskytnúť. I myslím, že nebudete
mať za zlé, keď si o jednej-druhej z tých sladkých rozpomienok pobese-
dujem.

Keď zahraničná politika Uhorska neplávala ešte v takých ružových far-
bách, vakých ju pod Andrássyho „mnohovplyvným“ ministerstvom za-
hraničia máme šťastie vidieť, v tie časy sa vážne pomýšľalo na opevnenie
hraníc rakúsko-uhorských proti Rusku. Odvtedy sa, pravda, pomery zme-
nili. - Zahraničná taktika grófa Andrássyho zbytočnými urobila všetky
strachy pred nápadmi severného kolosa. Teraz už i vrabce čvirikajú v ma-

ľarských časopisoch, že je pomer Rakúsko-Uhorska k Rusku najpriazni-
vejší, najpriateľskejší. Ba niektorí premrštenci, ktorým na priateľstve tom.
nevýslovne mnoho záleží, idú tak ďaleko, že onedlho môžeme od nich
očakávať také chválospevy o ruskej civilizácii, o ruskom cárovi a o po-
dobných nedotknuteľných kvietkoch, akými chválospevmi neohrozovali
existenciu Uhorska nikdy ani najprepiatejší emisári a agitátori. Nuž, tomu
sa niet čo diviť — časy sa menia a ľudia sa menia v nich.

Dosť na tom, že Rakúsko-Uhorsko zamýšľalo pred piatimi rokmi
opevňovať svoje hranice na severe proti možnej invázii ruskej.

Prišiel i do Prešova takzvaný geniecorps za tým cieľom, aby kreslil
plány pre citadely, ktoré sa na okolitých víškoch mali stavať, a aby konal
iné, s opevňovaním spojené prípravné práce. Na lúkach šebešských zho-
tovené boli i násypy a valy, aby sa synovia Marsa austrijsko-uhorského aj
vtom pocvičili, ako sa treba pred guľkami ruskými - ukrývať.

V spomenutom zbore ženistov zamestnaní boli vojaci zväčša českí,
šuhaji, prirodzená vec, v kreslení zruční a v počtoch i v merbe zbehllí, čo.
do šarže, väčším dielom poddôstojníci.

Medzi nimi vynikal nevšednou národnou uvedomelosťou Václav
Hájny. Niektorí z prešovskej slovenskej študujúcej mládeže priľnuli sme
k nemu úprimným priateľstvom, lebo bol muž nielen vzdelaný, lež aj za.
vzájomnosť kmeňov slovanských nadšený. V obcovaní s ním naučili sme
sa, aká mohutná je príťažlivosť kmeňových sympatií a v nejednom z nás
vzbudené bolo to pevné presvedčenie, že sú sympatie kmeňové, ako to
i Kossúth povedal, mohutnejšie, než aby zo sťdc vymazané byť mohli či

nátlakom neprajným, či útlakom divokým, či mačacím leskom skvelých
sľubov.

Ako spomenuté, stáli sme k Václavovi Hájnemu vpomere úprimného
priateľstva, lež doložiť musím, že korene tohto pomeru nespočívali na-
toľko v osobnej náklonnosti ako skôr v totožnosti národného presved-
čenia.

Ako sme sa spriatelili s ním? Tak, ako mladé priateľstvá zväčša povstá-
vajú - pri pohári.

Akým spôsobom sme sa dostali k pohárom - rozumie sa nie prázd-
nym, lež pivovým - to tiež zaslúži spomenutia ako vec, ktorá u nás ne-
bývala každodenná.

Náš druh Záboj Gemerský má zásluhu na tom, že sme sa jedného
novembrového večera dostali do hostinca k Neumannovi, ktorý toho.
času najlepšie pivo meriaval. Záboj mal totiž popri iných podivínstvach
aj tú zvláštnu obyčaj, že ak dostal z domu „recepis, nemohol dovtedy
pokojne spať, kým si celomesačné „dlžôbky“ nevyplatil a zvyšok s vese-
lými priateľmi nestrovil. On sa toho držal, že kto peniaze má, ten je ich
otrokom: ale sťa červený republikán bol zaťatým nepriateľom každého
otroctva.

"Tuším bolo ku koncu novembra, „recepis“ obyčajne koncom mesiaca
dochádzal, keď náš Záboj s tvárou uradostenou vstúpil do bytu svojho:
a, vyskočiac na tri stopy a potom zohnúc sa takmer až k zemi, skríkol
v sprievode olympijského úsmevu: „Duša moja!“

"Toto „duša moja!“ malo veľký, lež tajnejší význam než Zábojova bá-
seň „Čierna duma k Európe“. Ale kto výrazu tomu rozumel, ten sa pri
jeho počutí ozaj mohol potešiť. (Ak si rozumel obsahu básní Zábojo-
vých, našiel si vnich tiež opravdivý pôžitok.)

Zábojov výkrik „duša moja!“ v obyčajnej reči asi toľko znamenal:
„Kamarát, dorazil tvrdo čakaný „recepis, môžeme sa ísť trochu zabaviť.“

Výkriku Zábojovmu všetky „duše moje“ s radosťou porozumeli, čoho
konzekventným výsledkom bolo, že sme sa onedlho zhliadnuť mohli pri
Neumannovom okrúhlom stolíku, červeným obrusom prestretom. Pred
nami stáli poháre penivým pivom naplnené.

Už sa nerozpomínam, o čom sme debatovali, len to viem, že Záboj
bol zadumaný. Snáď rozmýšľal o „čiernom dome“, v ktorom sa strojil, keď bude milionárom, vydržiavať slovenských spisovateľov. Alebo lúštil
tú filozofickú otázku, prečo je to, že je červené víno u Zboraya, takzvané
„požehnané“ príjemnejším nápojom než Neumannovo pivo?

Nie. Náš hostiteľ teraz nedumal ani o „čiernom dome“ ani nefilozofo-
valo „požehnanom“. Myseľ jeho iným predmetom bola zaujatá. Počúval
s napnutosťou rozhovor dvoch vojakov, ktorí neďaleko nášho stola boli
ponorení v ohnivú dišputu. My ostatní sme si ten rozhovor nevšímali.

Tu zrazu vyskočí ti náš ľúby Záboj zo stolca, sťaby strela bola vpálila
do neho, av okamihu držal ruku jedného z hádajúcich sa vojakov v svo-
jej ruke. Oči Zábojove horeli ako drahokam pri lúčoch osvetlenia.

Nemali sme času vynášať úsudok nad prenáhlenosťou nášho druha,
ale iste každý z nás si pomyslel: „Kamaráti, nebude dobre!“

Sklamali sme sa. Záboj nemienil sa biť ani nebolo príčiny k tomu.

„Priateľu!“ riekol Záboj vojakovi, ktorého ruku bol lapil, „boh vás
živ!“ "Ten druhý vojak s nevôľou pohliadol na Záboja.

„Národ, ktorý si vychoval takých horlivých obrancov ako ste vy,“ po-
kračoval Záboj, snažiac sa so zrejmou námahou myšlienku svoju dosť
zrozumiteľne vysloviť, „duša moja, národ taký je hoden, aby sme si jeho:
synov uctili. Prijmite moju úctu, šľachetný syn Čiech, odo mňa, podtat-
ranského Slovana. Som Záboj Gemerský.“

Vojak ten bol Václav Hájny.

Takto, hľa, poznali sme sa s ním. Na vyzvanie Zábojovo nechal ne-
meckého soka osamote, s ktorým sa o právach svojho národa dohado-
val, a zasadol si v kolo naše. I viedli sme rozhovor o tom našom veľnáro-
de. Spomínali sme jeho utrpenia a vzájomne potešovali sme sa a kochali
sa v nádejach na veľkú budúcnosť rodiny slovanskej.

Rozpomienka na tie milé hodiny, ktoré som v kruhu Václava Hájneho
strávil, zostane mi navždy požehnaná.

Verný syn Čiech naučil ma - dúfať nezdolne vlepšie časy národa.

Podivné bývajú rozmary osudu alebo, keďtak chcete, cesty božie vľud-
skom živote. Pre rozum smrteľníka, pravda, všetko jedno, či riekneme
„rozmary osudu“ a či „riadenie božie. Rozmarnosť nemá žiadnych
ustálených pravidiel - práve v tom záleží jej podstata: riadenie božie ne-
spravuje sa tiež podľa žiadnej Aristotelovej logiky - veď ho práve preto.
menujeme riadením božím... Vec je teda jedna, len jej meno je dvojaké.

Háčik ale vtom väzí, žeak hovoríme o rozmaroch osudu, v tom prípade
predstavujeme si osud ako osobu, lebo len osoba môže byť rozmarná.
Zosobňovanie osudu je však názor pohanský. Nuž a kresťan sa nemôže
dopustiť takého nekresťanstva. Otázka je: či teda ani kresťanský novelis-
ta nesmie zosobňovať slepý osud a spomínať jeho rozmary? Na žiaden
pád nesmie to činiť, ak je, notabene, personifikácia Cnosti, Noci, Chýru
(napríklad u Hollého) atď. kacírskym priestupkom proti svätým náu-
kám kresťanstva.

Medzitým nechajme stranou takéto suchopárne úvahy, ktoré sú
tým zbytočnejšie, čím nepodvratnejšie stojí, že nežijeme v časoch pri-
vilégií, ale varanjuezských pekných dňoch rovnoprávnosti, že nasle-
dovne ani básnik, ani novelista nemôže mať za dní našich žiadne pri-
vilégium pred inými dobrými kresťanmi k nasledovaniu pohanských
názorov...

Skutočne sú cesty božie vľudskom živote nevyspytateľné a krátky ro-
zum človeka ani poňatia nemá o pohnútkach, podľa ktorých spravod-
livosť božia rozhoduje nad lósom pozemšťanov. Ľudská krátkozrakosť
sa domnieva, že by už i vživote tomto výsledkom cnosti malo byť vždy
požehnanie a výsledkom hriechu vždy záhuba a pád. Lež čo vidíme?
Na krídlach prečinov povznáša sa svet do lona zemského šťastia, zatiaľ
čo cnosť alebo zabudnutá, alebo potupovaná... bedáriť, žobrať musí. Za.
zradu na národe spáchanú uložia ťa v ríši jasavej slávy...s naopak - za.
vernú lásku k národu odmenia ťa hladom a na čelo udrú ti čierny biľag
potupy.

"Takto odmenil svet i vernú rodolásku grófa Rudnického - vyhnan-
stvom, potupou a hladom. Ó, trpký výsmešok osudu!

Ale musím od prvopočiatku vec rozložiť.

Prv než by som rozprával, musím ešte o prepáčenie prosiť, že vás opäť
chcem zaviesť do svätyne Bakchusovej. Musím vás ta volky-nevoľky za-
viesť, hoci viem, že sa častým uvádzaním krčiem a hostincov môžem
stať podozrivým. Nuž ale mňa nebude ženírovať, ak ma za vrúcneho
zvelebovateľa Gambrinusovho a zvelebovateľa Bakchusovho budete dr-
žať. Len prosím vás, potom nezabúdajte na rovnú mieru, ale pamätajte,
že veľkí duchovia bývajú veľkými pijanmi - dôkazov celá kopa -, preto.
i veľkí pijani musia byť veľkými duchmi. Zo svojej strany vďačne prij-

mem titul veľkého pijana, spojený s titulom veľkého ducha, jeden bez
druhého ale nikdy!

Dvaja druhovia z prešovského kolégia, medzi ktorými som ja tiež bol,
sedeli v hostinci Zborovského pri pohári. Boli veselí, veď práve zloži-
li poslednú polročnú skúšku. Ak sa i nejaký zármutok vmiešal do ich
radosti, ten iba stade mohol pochádzať, že na zasvätenie radosti mali
primálo grošov. Aspoň „pfiffy“ pred nimi postaveného, s „kvasnou“ vo-
dou vyše miery preriedeného vínka priveľmi jasne dokazujú, že tí šuhaji
nebodaj posledných sedem grajciarov obetovali na oltár dobrej vôle.

Jednému zo šuhajov sa však po čase národné svedomie začalo búriť.
Dešperátny, catonský výraz jeho tváre prezradzoval to zjavne. Klasicko-
sarkastický úsmev mu pohrával vôkol jeho úst a malé jeho oči žmurkali
s akousi nespokojnosťou spoza okuliarov. V úsmeve úst a v žmurkaní
očú vyzradená bola asi nasledovná námietka: „Chlape, my sme fatálni,
nesvedomití lumpi! Tých posledných sedem grajciarov sme radšej na
Maticu mohli obetovať“ Námietka to, pravda, základná, ale myslím nie-
čo oneskorená. Škoda, že sa ona neozvala vo svedomí šuhajov prv, než
sa ku Zborovskému zatárali.

"Ten druhý z baviacich sa junošov vonkoncom nedal sa mýliť enigma-
tickou, tajuplnou mlčanlivosťou svojho kolegu, ale o rozličných predme-
toch strako-rapotal s mysľou veselou. Na perorácie dostal od druha za
odpoveď zväčša ľúby, klasický úsmev, v najlepšom páde krátku, jadrnú,
mnohovýznamnú poznámku.

Spoločnosť, pozostávajúca z dvoch osôb, ktorých povaha v jednom
alebo druhom ohľade nápadný kontrast tvorí, spoločnosť taká býva oby-
čajne zaujímavá. Naši dvaja študiózi boli jeden pri druhom tiež dosť za-
ujímavými figúrkami.

Možno, že tejto okolnosti mohli pripisovať ten fakt, že istý šedivý
pán, ktorý pri tom istom stole sedel, obrátil na nich svoju pozornosť,
trpezlivo naslúchajúc mnohorečného a zvedavo skúmajúc mlčanlivého
syna múz. A keď ten mnohorečný začal sa i v politike prplať, spomenúc
pritom s akousi pýchou kde-tu i Slovanstvo, šedivý starček nemohol sa
zdržať, aby sa v besedovanie nezamiešal.

„Vy ste Slovania, páni?“ spýtal sa jasno cvendžiacim hlasom v šumne
plynnej poľštine.

„Áno, sme Slováci, a tak aj Slovania,“ odpovedal naponáhle mnoho-
rečný. Ten mlčanlivý pohliadol na cudzinca mnohovýznamne, a hlavou.
kývnuc, dosvedčoval.

1začalo sa besedovanie medzi tromi. Starček rozprával výrečne o svo-
jej nešťastnej „ojczyzne“ a hromžil proti „Moskáľovi“. Keď spomínal oj-
czyznu, mnohokrát si vzdychol a hlas jeho bol až do zaplakania elegický.
Ak mu však prišlo na jazyk slovo Moskál, tak premenili sa slová jeho
v hnevlivý rachot hromu. Lež prednáškou jeho i pri náruživosti previe-
vala akási elegancia.

Šuhaji slovenskí naslúchali rečiam šedivého Poliaka s rozkošou. Tvár
mlčanlivého zjavne stávala sa mnohovýznamnejšou. Mnohorečný, ktorý
sa rečami starcovými cítil byť inšpirovaný vyššou mocou, začal parale-
lu ťahať medzi stavom Poľska a Slovenska a dôraz kládol na solidaritu
Slovanstva. Starček proti týmto náhľadom nemal námietky, až na jeden
dodatok: „Áno, solidarita musí byť medzi nami,“ poznamenal, „ale na
žiaden pád nie pod egidou Moskáľa.“ Ku klauzule tejto nebol síce nú-
tený náhľadmi mnohorečného, ale predsa za potrebné uznal zvlášť vy-
zdvihnúť, že „na žiaden pád nie pod egidou Moskáľa.“

A aby klauzulu svoju odôvodnil, prešiel k líčeniu svojich osobných
pomerov...

„Som emigrant z Poľska,“ hovoril hlasom zlomeným. „Po svete cu-
dzom potíkať sa musím, lebo som sa opovážil proti tyranovi rameno
pozdvihnúť za slobodu nešťastnej otčiny. Mal som majetok, odňali mi
ho: mal som dvoch synov, odvliekli mi ich ako hovädá na Sibír a neviem,
či im ešte kedy počujem chýru: mal som i kvitnúcu dcéru... ale o tej
nejdem rozprávať, jej prach o pomstu volá... Samotný ako prst utiekol
som do šíreho sveta, sotva niečím odiaty, a utisol som sa na milosť cu-
dzích ľudí ako biedny žobrák. A akýže bol môj hriech? Láska k národu
a vlasti. Úbohé Polsko, úbohé!... A ľudia vravia, že to brat, ktorý ťa tak
týra a súži!“

Pri slovách týchto i mnohorečný šuhaj zamíkol a mlčal ako ryba vo
vode: s ľútosťou hľadel na šedivého starca, v ktorého očiach zahrávali sa
perly horúcich síz.

Onedlho po žiaľnych slovách starcových treba bolo rozlúčiť sa šu-
hajom. Volala ich povinnosť. A veď slov útechy okrem toho nemali, - tie
im na perách zamreli.

Rozlúčili sa. Vyhnanec pobozkal ich sťa pobratimov.

Nedopili ani „pá“. Snáď sa báli, že im víno zhorklo od síz, čo sa
zokai jednému i druhému vykradli do pohára.

Pred rozlúčkou prosili si emigrantovu navštívenku.

„Navštívenku nemám,“ odpovedal on, „ale vďačne vám do tobolky
zaznačím svoje meno.“ I zaznačil ho.

Iste nemalý bol údiv šuhajov, keď doma nasledovné čítali v tobolke:

„Na Rudniku hrabia z Bechczyc, Antoni Rudnicki, emigrant.“

„Z grófa žobrák!“ poznamenal kolega mlčanlivý, hľadiac na písmená.

„A to pre lásku k rodu a vlasti!“ dodal mnohorečn)

Tužkou načiarané písmená grófa Rudnického sťa relikvie strážim
i teraz v tobolke. Mnohokrát zahľadím sa na ne a učím sa z nich trpieť
za národ.

Lekcia Rudnického je, pravda, niečo ťažšia než Hájneho úloha!